Dette er vores planet. Planeten Jorden.
Det er en planet, jeg bogstaveligt talt er på lige nu.
Og medmindre du ser dette på et fly, eller mens du falder fra en bygning,
er du sandsynligvis også.
Dette er den utrolige historie om, hvordan menneskeheden forvandlede vores verden
fra at være en bunke meningsløs natur som dette
til fuld af moderne ting som dette.
Og hvordan den gjorde det kun med sine hænder
og fantasi, og også værktøjer, elektricitet og internettet.
Det er en rejse, der fører mig til alle de hjørner af kloden,
som penge og pandemiske rejserestriktioner tillader.
Jeg kommer tæt på nogle af vores arts mest fantastiske præstationer.
LØVERNES KONGE
Og jeg vil stille spørgsmål…
Hvem er du?
…til førende akademikere, klogeåger og eksperter,
der skal hjælpe med undersøge den menneskelige civilisations mysterium.
Hvorfor siger de, at det er et mysterium, hvordan pyramiderne blev bygget,
når det tydeligvis bare er store klodser i en trekant?
Dette er ikke kun historien om planeten, vi lever i.
Dette er historien om den verden, vi lever på. Eller begge.
Så kom med mig, Philomena Cunk,
på en skelsættende tur i den verden, vi byggede sammen.
Dette er Cunk on Earth.
AFSNIT ET: I BEGYNDELSEN
I milliarder af år var der ingen civilisation på Jorden.
Bare dyr, planter og gasser, der hang ud sammen.
Det må have været smukt, men også kedeligt.
Indtil der kom et væsen, der skulle ændre alt det: Mennesket.
Var det tidlige menneske som os? Var han lavet af den samme slags kød, som vi er?
Du ved, var det… Havde det et brand, som oksekød eller svinekød?
Så vidt vi kan se, var de lavet af de samme ting som os.
Vi har selvfølgelig kun knogler. Og de er nøjagtig de samme som vores.
Vi kan kun antage, at knoglerne var indkapslet i kød lig vores.
Men jeg kender ikke til, at de har haft noget brand.
-Så det har bare været kød? -Ja, det tror jeg.
Det ville være svært at finde på et brand for menneskekød, ikke?
Horfe?
Vi antager, de første folk var dumme, da de havde store øjenbryn og sagde "ugg".
Men faktisk var de banebrydende opfindere.
Det var de første mænd, der brugte værktøjer,
hvilket er noget, de fleste mænd har glemt, hvordan man gør i dag,
og det er derfor, de er nødt til ringe til nogen, en rigtig mand.
Hvordan lavede det tidlige menneske redskaber, mens de gik på alle fire?
Vi tror ikke, de gik på alle fire i lang tid.
Vi er ret sikre på, de har gået oprejst i mindst to millioner år.
Så lavede de værktøjerne med deres forben eller deres bagben?
Mennesker har vist aldrig været gode til at lave ting med fødderne.
Så ja, det var nok forbenene, de brugte.
Så i ben-sammenhæng var det nok de øverste ben.
Ja, de ville have brugt de "øverste ben" til at lave værktøj,
eller arme og hænder, som vi kalder dem i dag.
En ting, de fandt på, var ild,
hvilket lod dem se om natten og holde varmen,
hvilket på tragisk vis forlængede deres allerede kedelige liv.
Men de måtte finde på noget at lave i de lange, kedelige aftener.
Og det "noget" var kunst.
Jeg går ind i en hule, ikke ved en fejl, eller fordi jeg er en ulv,
men fordi jeg er blevet specifikt bedt om at tage hertil af producenterne,
for at se på hulekunst.
Hulemalerier som disse
er et af de første eksempler på civilisation på Jorden.
Bare rolig, det bliver bedre.
Tidlige hulekunstnere begyndte med at male, hvad de lige havde ved hånden,
som deres hænder.
Så gik de videre til historier.
I starten var det bare kedelige historier om køer, der står stille.
Men snart begyndte de at skabe kampscener som denne:
Mennesker versus køer i 2D.
For en hulemand var dette at sammenligne med Fast and Furious Part 7.
Er nogen af hulemalerierne blevet bearbejdet til film?
De kunne vel ikke få rettighederne?
Filmproduktion opstod jo meget senere, end hulemalerierne stoppede.
Så der har ikke været en væg, hvor man sagde: "Sikke en historie.
Vi må få Steven Spielberg til at lave den."
Det ville være svært at finde på en filmlang historie
baseret på kun ét panel i en hule.
Nogle mener, at disse voldelige billeder blev malet som en religiøs handling
for at bringe held og lykke i kommende kampe.
Vi ved ikke, hvorfor menneskeheden var i krig med køerne,
og vi finder aldrig ud af det.
Faktisk vil vi nok aldrig kende navnet på kunstneren eller disse køer,
for den, der har malet dette, er næsten helt sikkert død nu.
At jage dyr hver dag var røvirriterende,
indtil nogen kom på den idé også at spise planter,
som var nemmere at fange, fordi de ikke kunne løbe væk.
Denne simple handling af dovenskab førte til opfindelsen af landbruget,
et kæmpe spring fremad, som nu var farligere,
da man kunne lande på landbrugsudstyr, der pludselig lå overalt.
De tidlige landmænd dyrkede hvede og lærte at bage brød.
De dyrkede også byg, ærter og linser,
så de kunne have lavet en acceptabel vegansk bøf til at putte i brødet.
Men det behøvede de heldigvis ikke.
For de havde også opfundet dette, hegnet,
en højteknologisk træmaskine til at indespærre dyr.
Mennesker fik snart gjort slaver af får, høns og geder,
samt deres fjender nummer et, køerne.
Gårde blev som zoologiske haver, men i en zoologisk have
kan man ikke udvælge et pænt dyr for at dræbe og æde det.
Medmindre måske selvsamme zoologiske have lider økonomisk,
og ejeren har mistet alt håb.
Mennesker gjorde de dyr, der ikke kunne ædes eller rides,
til kæledyr, hvis de var pæne nok.
De første mennesker tæmmede hunden for følgeskab.
Og katte, til hvad end vi har katte til.
Dette var første gang i historien, at livet kunne beskrives som hyggeligt.
Folk boede i ordentlige huse, som snart voksede til at blive byer.
Det er svært at tro, jeg går gennem ruinerne af den første by nogensinde,
fordi det gør jeg ikke. Den er i Irak, som er langt væk og skide farligt.
Men resterne af den ser nogenlunde sådan ud,
så I ved det kun, fordi jeg fortæller det nu ved et uheld.
I dag er det bare en trist bunke af mursten og støv.
Men bruger man en moderne computer til at simulere, hvordan der så ud,
er resultatet aldeles slående.
Civilisationen var begyndt.
Hvem opfandt civilisationen?
Civilisation er ikke noget, der blev opfundet,
eller noget, der startede pludseligt.
Vi kalder det civilisation, da mennesket begynder på landbrug,
og begynder at bygge byer og lave love.
Det skete gradvist i forskellige dele af verden,
og blev ikke pludselig opfundet.
Det var altså ikke bare én mand, der ønskede at være anonym.
Nej.
Det var ikke noget, vi ville acceptere i så fald.
Altså, at vi ikke burde…
Hvis det er én mand, der vil være anonym,
så er der noget lusket ved det, ikke?
Så civilisationen blev opfundet i Mesopotamien
af en ukendt person eller ukendte personer.
Men hvem de end var, så var de langt forud for deres tid.
Havde mesopotamierne nogle af de samme ting, som vi har i dag?
-Ja. -Som hvad?
Våben, smykker, templer, dyr.
Nårh. Nej, jeg mente fødder og øjenbryn og den slags.
-Ja. -Det havde de?
De havde hele sættet af organer, huller, og dele, der samarbejder,
dele på ydersiden og dele på indersiden.
Så de havde det samme antal huller og det hele?
Så vidt videnskaben er i stand til at berolige dig, ja.
En af deres vigtigste apps var noget, vi stadig bruger den dag i dag:
Cirklen.
Hjul ser måske komplicerede ud for jer lægmænd,
men måden, de fungerer på, er faktisk enkel.
Cirkeldelen her kredser om en slags udstikkende del i midten,
og når hjulet her skubber mod jorden,
ruller trykket hele planeten tilbage og væk fra en,
hvilket giver indtrykket af, at man bevæger sig fremad,
hvilket man utroligt nok faktisk gør.
Hjulet gjorde det muligt for folk at rejse rundt for at handle ting,
men først skulle de tælle, hvor mange ting de ejede.
Og det førte til den tragiske opfindelse af matematik.
Lad os tale matematik og tal. Var tal mindre værd tilbage i oldtiden,
eller havde de samme værdi som nu, bare større?
Tal har samme værdi nu som i oldtiden.
Folk havde stadig brug for at tælle ting.
Og havde de det samme antal tal som os?
Altså, fra 1 til 700, hvor 700 er det største tal?
Det har aldrig været det største tal. Man kan tælle til så meget, man vil.
Nej. Jeg så det på YouTube. Efter 700 gentages tallene.
De giver dem bare forskellige navne, så man tror, de stadig stiger.
Skal jeg sende dig videoen?
Med tal, der går så højt, men ikke højere end 700,
havde folk brug for noget til at hjælpe dem med at tælle.
Her kom denne ind i billedet. Det kaldes en "bacus".
Med en "bacus" kunne vores forfædre tælle, hvor mange ejendele de ejede.
Det var et kort skridt fra dette til opfindelsen af penge i form af kontanter.
Oldtidens folk opfandt valuta for at gøre livet på Jorden lettere,
men ved at gøre det, opfandt de utilsigtet kapitalismen,
som vil dræbe alle.
Undskyld, det er ikke et spørgsmål. Det er bare noget, jeg læste på Twitter.
Efter at have erobret tal,
gik menneskeheden videre til noget endnu mere kedeligt ved at opfinde skrift.
Var opfindelsen af skrift en væsentlig udvikling,
eller bare et modelune, som rapmetal?
Så snart skriften blev opfundet og fandtes i verden, var den ustoppelig.
Så det var meget større end rap metal dengang?
-Ja, meget større. -Hvad med syrejazz?
Jeg ville stadig sætte skrift højere.
Jeg tænkte bare på, hvad du syntes om syrejazz. Hvad er det?
Det er bare en afstøbning.
Den skal gøre det ud for en mesopotamisk lertavle skrevet med kileskrift,
den første form for skrift, der dukkede op i verden, på lertavler.
Hvad bøger angår, så har den en kedelig forside.
Man kan ikke engang åbne den ordentligt.
Er du en af dem, der dømmer bogen på omslaget?
-Ja, det er jeg. -Det er en trist, misforstået opfattelse.
Hvis nogen råbte dette højt, ville det så have været den første lydbog?
Nej.
At skrive ændrede verden. Pludselig behøvede ideer ikke at forsvinde,
bare fordi den person, hvis hoved de var fanget i, var død.
I stedet kunne man konvertere sine ideer til skrift,
og så kunne alle andre komme og uploade disse ideer til deres egen hjerne
ved trådløst at importere dem gennem deres øjne.
Selvom det blev opfundet for mange tusind år siden,
eksisterer skrift stadig i dag, under videoklip, som vi ser online.
Her finder man også en anden form for håndlavet sprog, der stadig holder:
Emojier.
Eller som de gamle egyptere, der opfandt dem, kaldte dem: Hieroglyffer.
De fortalte hele historier i hieroglyfisk kode.
Som en Marvel-tegneserie, der giver mening.
I stedet for at blive udgivet, hvor de levende kunne nyde dem,
blev disse egyptiske tegneserier malet på væggene i grave
for at underholde døde mennesker.
Disse grave lå under nogle af de mest genkendelige,
for ikke at nævne de mest spidse bygninger i historien.
Jeg taler om pyramiderne.
Når man ser på pyramiderne, tænker man straks,
at de dybest set er store trekanter med en firkantet røv.
Der er sikkert et ord for den form, men ingen ved, hvad det er.
Det er et af pyramidernes mange tidløse mysterier.
Hvorfor er pyramider sådan? Er det for at forhindre hjemløse i at sove på dem?
De havde ikke mange hjemløse i det gamle Egypten.
-Havde de ikke? -Nej, folk passede på hinanden…
-…og hjalp hinanden. -Klart.
De er vel også gode mod regn, for det ruller bare af.
Hvordan byggede egypterne pyramiderne?
Begyndte de øverst og arbejdede ned, eller startede de i bunden og op?
De var nødt til at starte i bunden,
fordi det ville være umuligt at starte på toppen og ned.
Egypterne mente, at det vigtigste, man kunne gøre, var at dø.
Og jo vigtigere man var, jo mere kompliceret skulle ens død være.
Egyptiske konger var kendt som faraoer,
og når de døde, blev de til mumier, som kendt fra Scooby-Doo.
De gamle egyptere var besat af døde mennesker, var de ikke?
Men de er alle selv døde nu. Så tror du, de stadig har det sådan?
De gamle egyptere var ikke besat af døde mennesker,
faktisk var de besat af livet. De ville være i live,
og de ville sikre sig, at når de døde, blev de levende igen.
Derfor lavede de mumificering.
Så hvordan mumificerede de folk? Tal mig gennem processen.
Man tog den døde krop, lagde den på et bord
og vaskede den. Så fjernede man først hjernen.
Derefter skar man ned gennem kroppen
og tog alt ud, der kunne rådne.
Så dækkede de den med salt og tørrede den ud,
og så pakkede de den ind i bandager, og så var den et mumie.
Ligesom den spa-behandling, som Gwyneth Paltrow får på ugentlig basis.
Har et mumie nogensinde kørt på cykel?
Ikke så vidt jeg ved. Egypterne havde ikke cykler.
-Klart. -De havde ikke engang veje.
Så de kunne ikke have en cykel, fordi de ikke kunne cykle.
Jeg ved ikke, hvorfor jeg spurgte. Jeg kunne bare ikke finde på andet.
Mens faraoerne i Egypten efterlod en arv af templer og grave,
bød den anden side af havet på et endnu mere imponerende rige.
Grækenland, altså landet,
var stedet, hvor civilisationens fødsel blev født.
De gamle grækere opfandt mange ting, vi stadig har i dag,
som medicin og oliven,
og masser af ting, der er uddøde nu, som demokrati og søjler.
Ud over disse imponerende ruiner, udviklede de gamle grækere også kultur
i form af yoghurt, og teater i alle dets kedelige former.
Grækerne elskede tragedier.
I en tragedie sker der triste ting, som at folk dør eller begår selvmord.
Men de gamle græske tragedier skete for længe siden.
Er de ting, der skete i dem, stadig triste?
Ja, for tragedierne fortæller historier om mennesker,
som vi i nogle tilfælde kan relatere til.
Men det er så længe siden. Hvad angår det mig?
Igen, tragedie handler ofte om menneskelige situationer.
Selv i dag, hvis du fandt ud af, at du ved et uheld
havde dræbt din egen far og giftet dig med din mor, ville du blive oprørt,
ligesom Ødipus blev det.
Jeg er måske kold, men jeg er skideligeglad med gamle grækere.
Det er en skam.
-Og dig? -Jeg holder meget af dem. Det er mit job.
Min ven Paul skrev en historie om en mand, der fik en kartoffel op i sig selv
efter en ugennemtænkt sexleg.
Det skrev han i form af et limerick. Ingen døde, men det lyder forfærdeligt.
Er det en tragedie,
eller skulle kartoflen slå rod og dræbe ham for at kvalificerede sig?
Det lyder som en meget uheldig hændelse.
Jeg ved ikke, om det har en mere tidløs relevans, der gør det til en tragedie.
Paul sagde, at det virkelig skete.
Han har haft det hårdt på det seneste. Han trænger til ferie.
Grækerne skabte også en slags teater for dumme mennesker, kendt som sport.
De startede de olympiske lege uden at invitere andre lande,
for at sikre, at Grækenland fandt.
Kandidaterne ved disse tidlige OL deltog fuldstændig nøgne,
delvis fordi en atletisk fysik blev betragtet som en dyd.
Men primært fordi Lycra ikke var tilgængeligt.
Jeg har hørt, at ved de tidlige OL skulle atleter konkurrere nøgen.
De konkurrerede nøgne.
Og der er skrifter om, at dette i nogle tilfælde var et ret erotisk syn.
Med brydning og alt den vriden,
må de have kigget lige op i numsehullerne.
Kunne de ikke censurere det for folk, der så med?
Små lændeklæder,
eller bede folk om at lukke øjnene, når nogen bøjede sig?
Det havde nok ikke virket.
Men man kunne se deres numsehuller.
I nogle tilfælde har folk nok gjort det.
Godkendte Zeus virkelig det?
Men måske den mest berømte form for brydning, som grækerne opfandt,
var mental brydning.
Filosofi er dybest set at tænke på at tænke,
hvilket lyder som spild af tid, fordi det er det,
selvom en filosof kan hævde, at den tid, de har spildt,
aldrig har eksisteret i første omgang,
men da er man nok stoppet med at tale med dem og spiser kage.
Dette er de gamle græske filosoffer.
Ikke de rigtige, for de er bare støv og knogler nu.
Måske et par tænder.
Det er bare smarte simulationer lavet af sten.
De græske filosoffer kom med dristige nye teorier om livet på Jorden.
Derfor kan vi stadig deres navne i dag,
selvom de ikke har udgivet noget nyt i evigheder.
Sokrates, Pythagoras,
ham der, og ham.
Og dette er Platon.
Som I ser, er han, århundreder efter sin død, stadig i dybe tanker
og opdigter smarte teorier i hovedet.
Hvis bare vi kunne holde en mikrofon til hans hjerne og høre dem selv.
Men det kan vi ikke. Og de ville også være på græsk,
som ingen på vores produktionshold kan tale.
Platon gav sin visdom videre til en elev,
som skulle blive en af de mest indflydelsesrige tænkere gennem tiden:
Aristoteles.
Aristoteles sagde en masse smarte ting, ikke?
Min favorit er: "Dans, som om ingen kigger."
Det er så sandt, og det kan anvendes på alt.
For min selvtillid er til tider ret skrøbelig,
og jeg ved, at jeg fremstår ret selvsikker,
men nogle gange, når jeg taler med eksperter,
er jeg bekymret for, at jeg måske kommer til at virke en smule dum.
Og når jeg tænker på at danse, som om ingen kigger, hjælper det.
Det er som en gave.
Hvad fik Aristoteles til at tænke på det?
Jeg kender ikke til, at Aristoteles sagde det
med at danse, som om ingen kigger.
-Det tror jeg ikke, han sagde. -Det gjorde han da?
Så kender jeg i hvert fald ikke til det. Men det tror jeg ikke.
Kan han have sagt noget lignende…
Noget med ens selvtillid?
-Det tror jeg ikke. -Okay.
Okay.
Eksperter kan være uenige om, hvad de faktisk sagde,
men de græske pionerer ændrede uden tvivl, hvordan vi tænkte.
Har en filosof nogensinde tænkt på en idé så stor, at deres hoved sprængte?
Ikke så vidt jeg ved.
Du ved, menneskehjernen er fuld af rør. Filosoffer…
-Nej. -Vidste du ikke det?
-Nej. -Hjernen er fuld af rør.
Og filosoffer får disse tanker,
som de skal prøve at presse gennem rørene.
Når man får en stor idé,
er det så bedst at presse dem ud som små ærtetanker,
og få dem hurtigt ud i bidder,
eller skal man bare tage sig sammen og presse én stor klump gennem?
Bide tænderne sammen og tænke for livet?
Det er en meget interessant måde at beskrive
to generelle tendenser i filosofien.
Den ene, den mere analytiske stil,
skærer problemer op i små bidder…
Ærter.
…og den anden er en mere syntetiserende tilgang,
som antager et større perspektiv.
Så din karakteristik er faktisk
en ret spændende afgrænsning
af to hovedspor i moderne filosofi.
-Er det godt? -Fremragende.
Fedt.
I mellemtiden blev det antikke Grækenland spredt over hele kloden af denne mand,
Alexander den Store.
Alexander den Store blev konge som 20-årig
og gennemførte en militær kampagne i hele Mellemøsten,
og havde et imperium, der strakte sig hele vejen fra Grækenland til Indien,
da han var 30. Hvordan så hans hår ud?
Jeg ved det ikke.
Og Alexander var ikke den eneste megastjerne med sit eget imperium.
Enorme dele af Kina var blevet forenet af Qin Shi Huang,
den første tegneseriefigur, der grundlagde sit eget imperium
og byggede Den Kinesiske Mur.
Man siger, Den Kinesiske Mur er det eneste vartegn, der kan høres fra rummet.
Man kan ikke høre det.
De siger, at man kan se det fra rummet, men det er ikke sandt.
Så man kan ikke se det fra rummet?
Kinesiske astronauter har forsøgt at se Den Kinesiske Mur, og de kan ikke.
De kan ikke se den. Så det er en usynlig mur, som et kraftfelt.
Den er kun usynlig fra rummet. På Jorden kan man helt sikkert se den.
Det er så mærkeligt, ikke? Er det et af de store mysterier?
Og ved vi, om Kina har et tag? Er der Det Kinesiske Tag?
Nej, intet stort tag.
Det kinesiske imperium var et kraftcenter af intens kreativitet
og filosofisk tankegang,
nedfældet i historiske dokumenter fremstillet århundreder
før udgivelsen af den ikke-relaterede belgiske techno-hymne "Pump Up the Jam."
Grækerne havde et imperium, og kineserne havde et imperium.
Men når de fleste tænker på ordet imperium, tænker vi på det store,
Star Wars, eller Rom.
Og dette er historie, så det er desværre Rom.
Imperiet kom til sin magt under ledelse af Julius Cæsar,
den mest berygtede romerske mand, indtil Roman Polanski.
En af grundene til, at vi stadig ved meget om romerne i dag, er Wikipedia.
Og grunden til, at Wikipedia ved meget om romerne,
er på grund af det, der skete i Pompeji.
Pompeji var så avanceret, at den havde sin egen vulkan,
som er latin for Vred Bakke.
I årevis levede mennesker og vulkanen i harmoni,
indtil de en skæbnesvanger dag blev uvenner, og vulkanen flippede ud
og begravede Pompeji under et tykt lag aske.
Hverdagen stivnede,
som om nogen på magisk vis havde stoppet tidens gang
og så udskidt støv overalt.
Det var dødeligt på dengang, men til gengæld
gav det arkæologer en skattekiste af information om, hvordan romerne levede.
Takket være vulkanen ved vi, at romerne havde grå hud, var helt skaldede,
og brugte deres tid på at ligge inde i deres chokerende støvede huse.
Men den bevarede også glimt af, hvor sofistikeret romersk liv var,
med komfort og luksus som indendørs toilet og oralsex.
Romerriget var mange år forud for sin tid.
Folk tror, at romerne opfandt masser af ting,
men ofte perfektionerede de kun ting, som andre mennesker havde lavet.
Jeg siger nogle ting, og så kan du sige, om romerne opfandt dem
eller bare perfektioneret dem. Opfundet eller perfektioneret.
Test mig.
-Gulvvarme. -Opfundet.
-Kalenderen. -Perfektioneret.
Du tøvede. Det betyder, du ikke kan svare på den næste.
Veje.
Vejene blev opfundet af persere, og masser af mennesker kendte til veje.
Du tøvede alligevel. Du kunne ikke svare.
-Beton. -Opfundet.
-Alfabetet. -De opfandt det bestemt ikke,
og perfektionerede det nok heller ikke rigtigt.
-Du skal vælge en. -Skal jeg?
-Perfektioneret er forkert… -Ding! Analblegning.
-Hvad? -Analblegning.
Analblegning…
-Jeg aner ikke, hvad de havde gjort. -Giv et skud.
-Jeg ved ikke, hvad det er. -Røvafblegning.
-Okay. -Så den er lysere.
Ikke hvor jeg kommer fra. Men jeg aner det ikke. Pas.
Opfundet eller perfektioneret, ingen pas.
-Blegning? -Ja. Afblegning af røvhullet.
Okay, jeg siger, de opfandt det, men…
For blot et par hundredtusind år siden havde mennesket levet i huler som dyr.
Nu, efter en række teknologiske og kulturelle gennembrud,
boede vi i byer, ligesom mennesker.
Når vi ser os omkring i det gamle Rom, kan vi tilgive vores forfædre
for at føle sig næsten lige så selvtilfredse som James Corden.
Men Romerriget vidste ikke, det snart stod over for sin største udfordring:
En fredens mand, Jesus Kristus den Almægtige, gadenavn: Guds søn.
Næste gang ser vi på religion, og hvordan den spredte sig.
Ligesom memer, men med en hel livsstil og tøjkollektion tilknyttet.
Og vi skal se på to af de vigtigste bøger i historien:
Bibelen og Koranen,
og vi besvarer endelig spørgsmålet: Hvilken er bedst?
Tekster af: Jesper Sodemann